Foto: RIA Shimoliy Koreya yetakchisi Kim Chen In Suriya xalqi va rahbariyatini qo‘llab-quvvatlab, Suriya prezidenti Bashar Asadga Suriya inqilobining 54 yilligi munosabati bilan tabrik telegrammasini yubordi. Bu haqda Koreya markaziy telegraf agentligi saytida ma’lum qilindi. "Bunday munosabat bilan Suriya hukumati va xalqining suvereniteti va hududiy yaxlitligini himoya qilishdagi adolatli kurashida mustahkam madad va birdamlikni yo‘llayman", deb aytilgan Kim Chen In tabrigida. Shimoliy Koreya yetakchisining aytishicha, Suriyadagi 8 mart inqilobi "Suriya xalqining mustaqillik va xavfsizlik uchun kurashidagi tarixiy va muhim voqea" bo‘lgan. 2015 yilda Kim Chen In Asadga uning 50 yillik tavallud ayomi munosabati bilan tabrik telegrammasini yuborgandi. Suriyadagi inqilob 1963 yil 8 mart kuni yuz bergan.